****

**„Ahol a fák égig érnek”**

**Pályázat 11-15 évesek számára**

A 2018. évi Fenntarthatósági Témahét keretében kihirdetett, 11-15 éves korosztály számára szóló „Ahol a fák ékig érnek” pályázat célja, hogy a diákok felfedezzék a környezetükben fellelhető különleges fákat és arról képi és szöveges dokumentációt készítsenek. A pályázat szervesen kapcsolódik a Témahét „Égig nőnek-e a fák?” című óravázlatához.

A pályázat célja, hogy a diákok 5-10 fős csoportja bemutasson egy, a környezetükben lévő, különleges fát (pl. különleges fajtájú vagy formájú, nagyon idős, híres ember ültette vagy nevezetes alkalomból ültették). A kiválasztott fát többször keressék fel, tanulmányozzák, vegyenek fel róla kutatási adatokat (pl. fa magassága, törzsének átmérője), készítsenek róla fényképet vagy rajzot, és ezek alapján 3-5 oldal terjedelemben készítsenek prezentációt a fáról.

A pályázók köre: A pályázaton bármely magyarországi általános iskola és középiskola 11-15 éves tanulókból álló diákcsoportja indulhat, akinek iskolája regisztrált a 2018. évi Fenntarthatósági Témahétre: <https://www.fenntarthatosagi.temahet.hu/iskolai-regisztracio>

**A beküldött pályamű kötelező elemei:**

* 1. A pályázók és a fa adatait tartalmazó adatlap.
	2. A pályamunka pdf formátumban, 3-5 oldal terjedelemben a következő tartalommal:
* a fáról készült nagy totál fénykép vagy rajz,
* a fáról készült levél- és törzslenyomat,
* a fa elhelyezkedését mutató térképrészlet,
* a fa különleges tulajdonságainak leírása,
* a fáról készült kutatási eredmények,
* a pályázók személyes vallomása arról, miért ezt a fát választották.

**Beküldési felület linkje:** <https://www.fenntarthatosagi.temahet.hu/palyazatok>

**A pályázat leadási határideje:** 2018. május 07. hétfő, éjfél.

**Eredményhirdetés:** 2018. június 07.

**Díjazás:** A zsűri által értékelt pályamunkák közül a három legszínvonalasabbnak ítélt pályázat értékes nyereményben részesül. Az első három helyezett diákcsoportot természetvédelmi–szabadidős élményprogramokkal díjazzuk.

A pályázattal kapcsolatban az alábbi e-mail címen kérhet felvilágosítást: temahet@pontvelem.hu **A kiírás részletei a szabályzatban olvashatók.**